**Ministru kabineta noteikumu projekta “Par Ministru kabineta 2008.gada 17.jūnija noteikumu Nr.438 “Noteikumi par valsts aģentūras “Rīgas Motormuzejs” sniegto publisko maksas pakalpojumu cenrādi” atzīšanu par spēku zaudējušiem” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkumu neaizpilda. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma par budžetu un finanšu vadību 5.panta devītā daļa. Ministru kabineta 2009. gada 30. jūnija rīkojums Nr.418 “Par valsts aģentūras “Rīgas motormuzejs” likvidāciju”.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2009.gada 30.jūnija rīkojumu Nr.418 “Par valsts aģentūras “Rīgas motormuzejs” likvidāciju” valsts aģentūra “Rīgas motormuzejs” ir likvidēta un tās tiesību, saistību, uzdevumu, mantas, finanšu līdzekļu un arhīva dokumentu pārņēmēja ir valsts akciju sabiedrība “Ceļu satiksmes drošības direkcija”. Savukārt tīmekļa vietnē https://likumi.lv/ kā spēkā esoši ir pieejami Ministru kabineta 2008. gada 17. jūnija noteikumi Nr.438 “Noteikumi par valsts aģentūras “Rīgas Motormuzejs” sniegto publisko maksas pakalpojumu cenrādi”, kuros kā publiskie pakalpojumi ir noteikti arī pakalpojumi, kurus Rīgas motormuzejs šobrīd nodrošina kā CSDD struktūrvienība. Attiecīgi Rīgas motormuzeja sniegto publisko pakalpojumu cenas jānosaka CSDD publisko maksas pakalpojumu cenrādī, kas noteikts ar Ministru kabineta 2013. gada 24. septembra noteikumiem Nr. 1000 “Valsts akciju sabiedrības "Ceļu satiksmes drošības direkcija” publisko maksas pakalpojumu cenrādis”. Kopā ar Ministru kabineta noteikumu projektu “Par Ministru kabineta 2008.gada 17.jūnija noteikumu Nr.438 “Noteikumi par valsts aģentūras “Rīgas Motormuzejs” sniegto publisko maksas pakalpojumu cenrādi” atzīšanu par spēku zaudējušiem” tiek virzīti atbilstoši grozījumi Ministru kabineta 2013. gada 24. septembra noteikumos Nr. 1000 "Valsts akciju sabiedrības "Ceļu satiksmes drošības direkcija" publisko maksas pakalpojumu cenrādis".Ministru kabineta 2013. gada 24. septembra noteikumos Nr. 1000 "Valsts akciju sabiedrības "Ceļu satiksmes drošības direkcija" publisko maksas pakalpojumu cenrādis" tiek pārņemti pakalpojumi, kas saistīti ar vēsturiskā statusa piešķiršanu transportlīdzeklim, t.i. seno spēkratu ekspertīze (CSDD publisko maksas pakalpojumu cenrādī “Pārbaude par transportlīdzekļa atbilstību vēsturiskā spēkrata statusam”) un vēsturiskā spēkrata statusa noformēšana (CSDD publisko maksas pakalpojumu cenrādī “Apliecinājuma par transportlīdzekļa atbilstību vēsturiskā spēkrata statusam noformēšana”, “Apliecinājuma par transportlīdzekļa atbilstību vēsturiskā spēkrata statusam atkārtota noformēšana pēc termiņa beigām”). Pārējie Ministru kabineta 2008. gada 17. jūnija noteikumos Nr.438 “Noteikumi par valsts aģentūras “Rīgas Motormuzejs” sniegto publisko maksas pakalpojumu cenrādi” ietvertie maksas pakalpojumi un to cenas tiks noteiktas ar CSDD valdes lēmumu kā cenas par maksas pakalpojumu, kas nav publiskie pakalpojumi, grozot cenrādi, kas apstiprināts CSDD valdes 25.04.2018, sēdē, protokols Nr.19, lēmums Nr.4.1. Minētais pamatots ar apsvērumu, ka līdz ar Rīgas Motormuzeja pāreju no valsts aģentūras valsts kapitālsabiedrībai atbilstoši Muzeja likumam ir mainījies muzeja statuss. Attiecīgi saskaņā ar Muzeju likuma 14.pantu Rīgas Motormuzejs nav valsts muzejs, jo netiek finansēts no valsts budžeta, kas savukārt nosaka kārtību, ka Rīgas Motormuzeja kā CSDD struktūrvienības sniegtie pakalpojumi, izņemot pakalpojumus attiecībā uz vēsturiskā spēkrata statuss piešķiršanu, šobrīd nav publiski maskas pakalpojumi, kuru cenas būtu nosakāmas ar Ministru kabineta 2013. gada 24. septembra noteikumiem Nr. 1000 “Valsts akciju sabiedrības "Ceļu satiksmes drošības direkcija” publisko maksas pakalpojumu cenrādis”. Vienlaikus ņemot vērā nepieciešamību noteikt Rīgas Motormuzeja kā CSDD struktūrvienības sniegtie pakalpojumu cenas, pozīcijas, kas nosaka ekspozīcijas un izstādes apmeklējumu, izglītojošie un metodiskie pakalpojumus (izņemot vēsturiskā spēkrata statuss piešķiršanu), kā arī muzeja krājuma izmantošanu tiks noteikti ar CSDD valdes apstiprināto cenrādi.Lai novērstu situāciju, kad ir spēkā esošs likvidētas valsts aģentūras “Rīgas Motormuzejs” publisko maksas pakalpojumu cenrādis, nepieciešamas atzīt par spēku zaudējušiem Ministru kabineta 2008. gada 17. jūnija noteikumu Nr.438 “Noteikumi par valsts aģentūras “Rīgas Motormuzejs” sniegto publisko maksas pakalpojumu cenrādi”. Tā kā vienlaikus ar noteikumu projektu tiek virzīti atbilstoši grozījumi Ministru kabineta 2013.gada 24.septembra noteikumos Nr. 1000 “Valsts akciju sabiedrības “Ceļu satiksmes drošības direkcija" publisko maksas pakalpojumu cenrādis”, tad paredzams, ka Ministru kabineta noteikumu projekts “Par Ministru kabineta 2008.gada 17.jūnija noteikumu Nr.438 “Noteikumi par valsts aģentūras “Rīgas Motormuzejs” sniegto publisko maksas pakalpojumu cenrādi” atzīšanu par spēku zaudējušiem” un Ministru kabineta noteikumu projekts “Grozījumi Ministru kabineta 2013.gada 24.septembra noteikumos Nr. 1000 "Valsts akciju sabiedrības "Ceļu satiksmes drošības direkcija” publisko maksas pakalpojumu cenrādis" tiks pieņemti Ministru kabinetā un stāsies spēkā vienlaikus. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, valsts akciju sabiedrība „Ceļu satiksmes drošības direkcija”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupa, kuras tiesiskais regulējums arī ietekmē vai varētu ietekmēt | Noteikumu projekts attiecas uz fiziskām un juridiskām personām, kas ir CSDD un tās struktūrvienības Rīgas Motormuzejs pakalpojumu saņēmēji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Vienlaikus ar noteikumu projektu tiek virzīti atbilstoši grozījumi Ministru kabineta 2013.gada 24.septembra noteikumos Nr. 1000 "Valsts akciju sabiedrības "Ceļu satiksmes drošības direkcija" publisko maksas pakalpojumu cenrādis". Ministru kabineta noteikumu projekts ir izsludināts 2018.gada 11.oktobra Valsts sekretāru sanāksmē 2018.gada (VSS-1030, Prot.Nr.39, 19.§) |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā ievietots Satiksmes ministrijas tīmekļa vietnē 2018. gada 10. septembrī. <http://www.sam.gov.lv/satmin/content/?cat=553>  |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts akciju sabiedrība „Ceļu satiksmes drošības direkcija”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Noteikumu projekta izpilde tiks nodrošināta anotācijas VII. sadaļas 1.punktā minēto institūciju līdzšinējo funkciju ietvaros un institūciju cilvēkresursus neietekmēs. |
| 3. | Cita informācija | Nav. |

Satiksmes ministrs T.Linkaits

Vīza: Valsts sekretārs K.Ozoliņš